Gintautas Pranciškus Kamuntavičius

Gintautas Pranciškus Kamuntavičius (g. 1942 m. liepos 16 d. Kaune) – Lietuvos fizikas, habilituotas fizinių mokslų daktaras, Vytauto Didžiojo universiteto profesorius.

 Biografija 
1965 m. su pagyrimu baigė Vilniaus universitetą, 1968 m. – Vilniaus universiteto Fizikos fakulteto Teorinės fizikos katedros aspirantūrą. 1970 m. apgynė fizikos – matematikos mokslų kandidato disertaciją „Kvantinės lauko teorijos metodų taikymas atominių sluoksnių teorijoje“, o 1989 m. Dubnos Jungtinio branduolių tyrimų instituto Teorinės fizikos laboratorijoje (Rusija) – fizikos – matematikos mokslų daktaro disertaciją „Lygtys tapatingų fermionų sistemų banginių funkcijų komponentėms“.Lietuvos mokslo potencialas  1998–1999 m. su Fulbraito stipendija dirbo mokslinį darbą JAV Arizonos universitete.Gamtos mokslų fakulteto dekanas Gintautas Pranciškus Kamuntavičius 

1968–1990 m. dirbo Fizikos institute. Nuo 1990 m. Vytauto Didžiojo universiteto dėstytojas, 1990–1994 m. Fizikos fakulteto dekanas, 1997–2006 m. – Fizikos katedros vedėjas, nuo 1993 m. profesorius. 2006–2010 m. Gamtos mokslų fakulteto dekanas.Gamtos mokslų fakultetas 1990-2010 . K.: Vytauto Didžiojo universitetas, 2011, 36 psl. [žiūrėta 2011 m. gegužės 2 d.]

 Mokslinė veikla 
Mokslinio darbo svarbiausios sritys – teorinė ir matematinė fizika, atomo branduolio teorija. Sukūrė ir išplėtojo savaime surištųjų kvantinių sistemų, susidedančių iš tapačiųjų dalelių, teoriją. Yra paskelbęs apie 70 mokslo darbų prestižiniuose Lietuvos, buvusios TSRS ir užsienio žurnaluose. Išvertė fizikos (su kitais) ir kvantinės mechanikos vadovėlių.

 Bibliografija 
 Visata ir Žmogus, vadovėlis, 2005 m.
 Matematinė fizika, monografija, 2008 m.

 Šaltiniai 

Kategorija:Lietuvos fizikai
Kategorija:Lietuvos pedagogai
Kategorija:VDU dėstytojai